

Obec Spišské Bystré

Michalská 394, 059 18 Spišské Bystré

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Materiál na rokovanie 10. zasadnutia***

***Obecného zastupiteľstva v  Spišskom Bystrom***

***Dňa:*** 04.09.2015

***K bodu číslo:***

***Názov materiálu:* INFORMATÍVNA SPRÁVA O PODANÍ ŽIADOSTI**

 **O  POSKYTNUTIE DOTÁCIE Z MŠVVŠ SR**

***Predkladateľ***: Mgr. Marián Luha, starosta obce

***Spracovateľ***: Ing. Kristína Horáková, prednostka obecného úradu

***Obsah materiálu***: 1. Dôvodová správa

 2. Návrh na uznesenie

V Spišskom Bystrom dňa 19.08.2015

***1. Dôvodová správa***:

Obec Spišské Bystré sa zapojila do výzvy Ministerstva školstva, vedy, výskumu a športu Slovenskej republiky a podala Žiadosť o poskytnutie dotácie na rozšírenie a udržanie kapacít materských škôl formou prístavby, výstavby a rekonštrukcie priestorov pre potreby materských škôl a vybudovanie zariadení školského stravovania pri nových materských školách v roku 2015. Obec podala žiadosť ako oprávnená osoba na základe požiadavky vedenia materskej školy. Predmetom žiadosti je rozšírenie kapacít formou prístavby na pozemku parc. č. 2818/2 k budove školskej družiny na pozemku parc. č. 2818/4, v ktorej sa nachádza materská škola, a k spojovacej chodbe na pozemku parc. č. 2818/5 k.ú. Spišské Bystré. V prístavbe bude umiestnená jedna kompletná trieda – herňa, spálňa, WC a umývarka detí, šatňa a nevyhnutné priestory závetria a zádveria.

Plánovaný počet detí je 22. V súčasnosti materská škola má tri triedy s celodennou prevádzkou a jednu triedu s poldennou prevádzkou. Po realizácii projektu by prevádzkovala štyri triedy s celodennou prevádzkou.

Dotáciu požadujeme na kapitálové výdavky vo výške 81 200 eur , spoluúčasť obce predstavuje min. 5 % z celkových nákladov stavby, t.j. min. 4 060 eur, na bežné výdavky dotáciu vo výške 11 400 eur a spoluúčasť obce bude min. 5 % , t.j. min. 570 eur. Predpokladané celkové náklady (odhad projektanta) sú vo výške 97 230 eur, z toho dotácia ministerstva školstva je 92 600 eur a spoluúčasť obce je min. 4 630 eur. Presnejšie náklady budú vyčíslené až po spracovaní realizačnej projektovej dokumentácie, ktorú k podaniu žiadosti nebolo potrebné predkladať, bude zabezpečená až po schválení žiadosti. Reálne náklady budú známe až po vysúťažení zhotoviteľa stavby (prichádza do úvahy v prípade schválenia dotácie).

***2. Návrh na uznesenie:***

Obecné zastupiteľstvo v Spišskom Bystrom

**berie na vedomie**

informáciu o podaní Žiadosti o poskytnutie dotácie Ministerstva školstva, vedy, výskumu a športu Slovenskej republiky na rozšírenie a udržanie kapacít materských škôl formou prístavby, výstavby a rekonštrukcie priestorov pre potreby materských škôl a vybudovanie zariadení školského stravovania pri nových materských školách v roku 2015.